b'\n_START_ARTICLE_\nVladislava Fekete\n_START_SECTION_\n\xc5\xbdivljenje\n_START_PARAGRAPH_\n\xc5\xa0tudirala je dramaturgijo na oddelku za gledali\xc5\xa1ko re\xc5\xbeijo in dramaturgijo na Akademiji za uprizoritvene umetnosti v Bratislavi pri prof. \xc4\xbdubom\xc3\xadri Vajdi\xc4\x8dka, kjer je leta 2009 kon\xc4\x8dala \xc5\xa1tudij. Od leta 2006 do leta 2010 je delala na oddelku za gledali\xc5\xa1ke vede in se osredoto\xc4\x8dala na kulturno upravljanje, re\xc5\xbeijo, dramaturgijo, teorijo prevajanja in kritiko sodobnega gledali\xc5\xa1\xc4\x8da. Od julija 2006 je direktorica dramskega in\xc5\xa1tituta v Bratislavi in direktorica festivala sodobne slova\xc5\xa1ke in svetovne drame Nov\xc3\xa1 drama. Pripomogla je k ustanovitvi Centra za raziskovanje gledali\xc5\xa1\xc4\x8da in k raziskavam zgodovine slova\xc5\xa1kega gledali\xc5\xa1\xc4\x8da in drame._NEWLINE_Je avtorica dramskih besedil za gledali\xc5\xa1\xc4\x8de, radio in televizijo. Kot dramaturginja se loteva dramatike Biljane Srbljanovi\xc4\x87, Neboj\xc5\xa1e Rom\xc4\x8devi\xc4\x87a, Igorja Bauersima, Ende Walsh. Prevaja sodobne dramatike (Biljano Srbljanovi\xc4\x87, Mileno Markovi\xc4\x87, Majo Pelevi\xc4\x87, Mileno Bogavac, Neboj\xc5\xa1o Rom\xc4\x8devi\xc4\x87, Tanjo \xc5\xa0ljivar) in gledali\xc5\xa1ko teorijo. Sodeluje pri gledali\xc5\xa1kih festivalih na Slova\xc5\xa1kem (gledali\xc5\xa1\xc4\x8de v Nitri in B\xc3\xa1bkarski Bystrici) in dela kot selektorica tujih festivalov na Slova\xc5\xa1kem.\n_START_SECTION_\nV slovenskem prostoru\n_START_PARAGRAPH_\nPredavala je v okviru Bor\xc5\xa1tnikovega sre\xc4\x8danja v Mariboru in sodelovala pri monografiji Sodobna slova\xc5\xa1ka drama (2001) (COBISS) z dramo Kratki stiki v prevodu Alje Predan Bralna izvedba drame je bila na Bor\xc5\xa1tnikovem sre\xc4\x8danju 2011 v re\xc5\xbeiji Julije Sozine, igrali pa so jo v SV\xc5\xa0GL Ljubljana leta 2016. V okviru festivala Exponto v Ljubljani 2006 je gostovala s predstavo Norway today.'